रेवाड़ी ( हरियाणा) 16 सितंबर 2018। हरियाणा के रेवाड़ी में 19 वर्षीय लड़की के साथ गैंगरेप के बाद जिले के एसपी को हटा दिया गया है। रेवाड़ी में छात्रा के साथ गैंगरेप के मामले के बाद सरकार ने ऐक्शन लेते हुए रेवाड़ी के एसपी राजेश दुग्गल का ट्रांसफर कर दिया है। मुख्यमंत्री मनोहरलाल ने पुलिस को सख्ती बरतने का निर्देश देते हुए रेवाड़ी के पुलिस अधीक्षक पर कार्रवाई की। राहुल शर्मा को रेवाड़ी का नया एसपी बनाया गया है। इस भयावह अपराध के चार दिनों एक आरोपी की गिरफ्तारी हुई है। एक सीनियर अधिकारी ने बताया कि आरोपियों को पकड़ने के लिए कई टीमों का गठन किया गया है और उम्मीद है कि बाकी आरोपी जल्द ही गिरफ्त में आ जाएंगे।